CELEX: E2010G0003
Language: da
Date: 2010-07-01 00:00:00
Title: Afgørelse truffet af EFTA-staternes Stående Udvalg nr. 3/2010/SC af 1. juli 2010 om intern omkostningsdeling

10.3.2011   
            
            
               DA
            
            
               Den Europæiske Unions Tidende
            
            
               L 63/26
            
         AFGØRELSE TRUFFET AF EFTA-STATERNES STÅENDE UDVALG
   Nr. 3/2010/SC
   af 1. juli 2010
   om intern omkostningsdeling
   EFTA-STATERNES STÅENDE UDVALG
   HAR VEDTAGET FØLGENDE AFGØRELSE:
   Artikel 1
   Bidragene fra Island, Liechtenstein og Norge (i det følgende benævnt »EFTA-staterne«) til EØS-finansieringsmekanismen for perioden 2009-2014 skal opdeles i fem årlige trancher og fastsættes efter artikel 2.
   Artikel 2
   1.   EFTA-staternes bidrag til EØS-finansieringsmekanismen for perioden 2009-2014 er baseret på deres bruttonationalprodukter (BNP).
   2.   For enhver EFTA-stat skal bidraget for et bestemt regnskabsår t baseres på de foreliggende BNP-oplysninger for år t-2 og svare til den stats BNP (t-2)-andel af EFTA-staternes samlede BNP (t-2).
   3.   For Island kan bidraget til hver af de fem årlige trancher ikke overstige 6,795 mio. EUR.
   Hvis Islands bidrag for et bestemt regnskabsår t, som er beregnet ud fra Islands BNP (t-2)-andel af EFTA-staternes samlede BNP (t-2), overstiger 6,795 mio. EUR, skal Liechtenstein og Norge dække det overskydende beløb under hensyn til deres respektive BNP (t-2)-andele.
   4.   De respektive BNP-oplysninger, som bidragene for et specifikt år t skal baseres på, indsendes årligt og senest 1. marts af EFTA-staterne. De skal vedrøre år t-2.
   5.   Bidragene angives i euro.
   Artikel 3
   En EFTA-stats tiltrædelse af EU berører ikke dens forpligtelse til at bidrage til EØS-finansieringsmekanismen for perioden 2009-2014 i henhold til denne afgørelse.
   Artikel 4
   Denne afgørelse får virkning på den dag retsakten om iværksættelse af EØS-finansieringsmekanismen for perioden 2009-2014 træder i kraft eller tages foreløbigt i anvendelse.
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 1. juli 2010.
      
         
            På Det Stående Udvalgs vegne
         
         Stefán Haukur JÓHANNESSON
         
            Formand
         
         Kåre BRYN
         
            Generalsekretær
         
      
   
   
      BILAG
      Det Stående Udvalg vedtager, at der inden afslutning af eventuelle forhandlinger om finansielle bidrag efter 2014 til begrænsning af de økonomiske og sociale skævheder i EØS gennemføres en revision af omkostningsdelingsmekanismen med henblik på at ændre beregningsgrundlaget fra BNP til BNI.